CELEX: 62021TN0232
Language: el
Date: 2021-05-03 00:00:00
Title: Υπόθεση T-232/21: Προσφυγή της 3ης Μαΐου 2021 — Saure κατά Επιτροπής

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/52
            
         
      Προσφυγή της 3ης Μαΐου 2021 — Saure κατά Επιτροπής
      (Υπόθεση T-232/21)
      (2021/C 242/73)
      Γλώσσα διαδικασίας: η γερμανική
      
         Διάδικοι
      
      
         Προσφεύγων: Hans-Wilhelm Saure (Βερολίνο, Γερμανία) (εκπρόσωπος: C. Partsch, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την εκ μέρους της Επιτροπής απόρριψη της αιτήσεως του προσφεύγοντος να εξετάσει τα έγγραφα της Επιτροπής, αριθμός πρωτοκόλλου Gestdem 2021/0550, μέσω κατάρτισης αντιγράφων όσον αφορά το σύνολο της επικοινωνίας της Επιτροπής με την εταιρία AstraZeneca plc ή με τις θυγατρικές της, με την Ομοσπονδιακή Καγκελαρία της Γερμανίας ή με το Ομοσπονδιακό Υπουργείο Υγείας σε σχέση με την εταιρία Astra Zeneca plc ή τις θυγατρικές της, η οποία καλύπτει το διάστημα από 1ης Απριλίου 2020 και εφεξής και αφορά ιδίως την ποσότητα των προσφερόμενων από την AstraZeneca plc εμβολίων Covid-19 και τους χρόνους παράδοσής τους,
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, ο προσφεύγων προβάλλει δύο λόγους.
      
                  1.
               
               
                  Πρώτος λόγος: Ο προσφεύγων έχει δικαίωμα πρόσβασης στα επίμαχα έγγραφα της Ευρωπαϊκής Επιτροπής δυνάμει του άρθρου 2, παράγραφος 1, του κανονισμού (ΕΚ) 1049/2001 (1). Η άρνηση της Επιτροπής αντιβαίνει στη διάταξη αυτή.
               
            
                  2.
               
               
                  Δεύτερος λόγος: Κανένας από τους λόγους εξαιρέσεως του κανονισμού (ΕΚ) 1049/2001 δεν μπορεί να αντιταχθεί στο δικαίωμα πρόσβασης του προσφεύγοντος. Η Επιτροπή δεν επικαλέστηκε λόγους εξαιρέσεως ούτε προκύπτουν τέτοιοι λόγοι.
               
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).